AKADEMIE – Laerskool Hennopspark
GRAAD R - 3 VAKKE
Persoonlike en Sosiale Welsyn/Aanvangskennis
Skeppende Kunste: Uitvoerende Kuns Musiek/Drama, Visuele Kuns
INTERMIDIÊREFASE GRAAD 4 - 6
GRAAD 4 - 6 VAKKE
Skeppende Kunste: Uitvoerende Kuns, Kreatiewe Kuns
GRAAD 7 VAKKE
Aangesien albei die Intermediêre- en Senior fases in die laerskool gehuisves word, staan die twee fases gesamentlik bekend as die INTERSENFASE.
Intersenfase Graad 4 – Graad 7
Die skoolbenodigdhede word jaarliks op die “D6 Communicator” geplaas, sodat u as ouer die hele jaar na u kind se benodigdhede kan omsien en sorg dat dit in ‘n goeie toestand bly.
Huiswerk word aan leerders persoonlik gegee en ook weekliks op die “D6 Communicator” geplaas vir ouers se kennisname.
Grondslagfase Rapporte & Oueraande
Intersenfase Rapporte & Oueraande
Na afloop van die uithandiging van die eerste rapport aan leerders, word die eerste oueraand van die jaar gereël. Personeel wat ouers graag wil sien, word spesifiek uitgenooi, maar u as ouers is ook welkom om enige aangeleentheid wat u op die hart mag hê, met die vakonderwyser te kom bespreek.Na die eerste kwartaal, vind oueraande slegs op uitnodiging plaas. Sou u ‘n probleem wou kom bespreek, kan u dit ook gerus per afspraak doen.
U as ouer mag ongelukkig nooit onaangekondig by enige klas opdaag gedurende skooltyd nie. Dit is om verstaanbare redes. Die reël geld primêr vir die veiligheid van u kind, maar ook omdat ons verkies dat daar geen ontwrigting tydens klastye plaasvind nie.Alle persone wat die skool kom besoek, vir welke rede ookal, moet eers by Ontvangs aandoen, waar u gehelp sal word met enige versoeke. Sou u iets vir u kind kom aflaai, of u kind kom afhaal, sal die ontvangsdame u kind oor die interkom roep, nadat die nodige prodedures afgehandel is. Indien u met ‘n personeellid ‘n afspraak wil maak, kan u die skool skakel en ‘n boodskap en u nommer by die ontvangsdame laat, sodat die betrokke personeellid u so gou moontlik kan kontak. Indien ‘n personeellid u wil kontak, sal ‘n afspraak ook telefonies gereël word.Kommunikasie vanaf die skool se kant, geskied meestal deur die skool se D6 Communicator wat u op u selfoon en rekenaar kan aflaai. Die sisteem sal u waarsku wanneer daar enige veranderinge aan die program plaasvind, of wanneer daar sake is waarvan u dringend moet kennis neem. Die Babbelbekkie, Hennops se weeklikse mini-koerant, wat berig oor al die gebeure van die afgelope week en die program van die volgende week verskaf, word ook hierop gelaai. Die “D6 Communicator” is die kernbron van inligting by Laerskool Hennopspark.
Akademiese hulpverlening vind op verskeie maniere plaas.Woensdae vanaf 13:30 tot 14:30 word individuele hulp aan leerders verleen. In die Grondslagfase sal ouers deur middel van die huiswerkboek of per brief in kennis gestel word dat ‘n leerder uitgenooi word na so ‘n sessie. Daar sal ook aangeteken word dat leerders so sessie bygewoon het, al dan nie. Leerders wat probleme ervaar kan ook die ekstra klasse bywoon. Die klas is gratis.By die Intersenfase word dieselfde prosedure gevolg. Ouers sal in kennis gestel word dat leerders versoek word om ‘n bepaalde klas by te woon. Dit word dan ook so aangeteken, indien leerders dit bywoon.Indien intervensie benodig word, sal ‘n onderhoud met ouers plaasvind en nadat die regte prosedure gevolg is, sal die leerder verwys word soos nodig.Die skool beskik oor ‘n eie remediërende sentrum (WOWW) waar twee voltydse dames hulp aan leerders van die Grondslagfase verleen waar nodig.